b'\n_START_ARTICLE_\nNorsk Judo og Jiu-jitsu Klubb\n_START_PARAGRAPH_\nNorsk Judo og Jiu-Jitsu Klubb (NJJK) var den f\xc3\xb8rste klubben i sitt slag i Norge og ble stiftet 12. oktober 1960 p\xc3\xa5 initiativ av Henrik Lundh.\n_START_SECTION_\nHistorikk\n_START_PARAGRAPH_\nHenrik Lundh blir sett p\xc3\xa5 som den som introduserte judo i Norge (startet organisert trening allerede i 1952), og ogs\xc3\xa5 den som stiftet NJJK, den f\xc3\xb8rste judoklubben i Norge. Torkel Sauer og Ola Knutsen ble sett p\xc3\xa5 som medstiftere av NJJK._NEWLINE_Konstituerende generalforsamling ble avholdt i dav\xc3\xa6rende Idrettens Hus \xe2\x80\x93 den gamle Turnhallen \xe2\x80\x93 i St. Olavs gate i Oslo med 31 personer til stede. Som f\xc3\xb8rste formann ble valgt Henrik Lundh._NEWLINE_Klubben tilb\xc3\xb8d de f\xc3\xb8rste \xc3\xa5rene kun trening for gutter/menn._NEWLINE_NJJKs f\xc3\xb8rste dojo var i Sam Melbergs Institutt som holdt  til i kjelleren til Bislet Bad i Oslo. Etter det har klubben hatt tilholdssted p\xc3\xa5 Halling skole p\xc3\xa5 Majorstuen, Oslo Maskinistskole p\xc3\xa5 Etterstad og Kristelig Gymnasium i Josefines gate._NEWLINE_P\xc3\xa5 slutten av 70-tallet flyttet klubben til Haugerud Skole. Klubben disponerte ett stort matteareale frem til 1998 da dojoen ble utbygget, og er n\xc3\xa5 totalt 350 m\xc2\xb2 stor. Lokalene p\xc3\xa5 Haugerud ble totalrenovert 2009-2010 ._NEWLINE_Klubbens medlemmer har vunnet 31 NM gull for damer, og 74 NM gull for herrer (per 2009) og er med det mestvinnende klubb i NM-sammenheng i Norge._NEWLINE_To ut\xc3\xb8vere fra klubben har deltatt i OL i judo for Norge (av totalt 4 norske judout\xc3\xb8vere). Alfredo Jose Chinchilla deltok i OL 1984 i Los Angeles og Stig Traavik deltok i OL 1992 i Barcelona._NEWLINE_Klubbens medlemstall (per 31. desember 2015) var 439.\n_START_SECTION_\nAlfredo Jose Chinchilla (5. Dan)\n_START_PARAGRAPH_\n12 individuelle NM-titler i perioden 1984\xe2\x80\x932016_NEWLINE_Kongepokal 1989 og 1996_NEWLINE_Medalje i student-VM, deltagelse i OL 1984 i Los Angeles._NEWLINE_Nordisk mester i 1984 og 1992_NEWLINE_Bronse i Veteran-EM 2007._NEWLINE_Europamester for veteraner i 2012_NEWLINE_2 bronser (2007 og 2011), 1 s\xc3\xb8lv (2015) i veteran VM_NEWLINE_Verdensmester for veteraner 2016 og 2017\n_START_SECTION_\nErik \xc2\xabLillegutt\xc2\xbb Haugen\n_START_PARAGRAPH_\n10 NM-titler i perioden 1969\xe2\x80\x931976_NEWLINE_2 ganger nordisk mester i tungvekt\n_START_SECTION_\nJohn Steen Lysholt Petersen\n_START_PARAGRAPH_\n9 NM-titler i perioden 1977\xe2\x80\x931982_NEWLINE_Kongepokalvinner i 1980\n_START_SECTION_\nStig Traavik\n_START_PARAGRAPH_\n6 NM-titler i perioden 1987\xe2\x80\x931996_NEWLINE_Kongepokalvinner i 1991._NEWLINE_Han har ogs\xc3\xa5 deltatt i OL 1992 i Barcelona, VM og EM._NEWLINE_Bronse i VM og EM for veteraner i 2011\n_START_SECTION_\nDag Hodne\n_START_PARAGRAPH_\n7 NM-titler i perioden 1966\xe2\x80\x931984_NEWLINE_F\xc3\xb8rste i Norge gradert teknisk til 5.dan._NEWLINE_Innehar n\xc3\xa5 7.dan, h\xc3\xb8yeste og f\xc3\xb8rste med gradering i Norge den 15.06.2008._NEWLINE_Judo i NJJK fra 1963 til 2013 i 50 \xc3\xa5r aktiv p\xc3\xa5 Judo/Budo matten som f\xc3\xb8rste nordmann.\n_START_SECTION_\nMay Linn Hystad\n_START_PARAGRAPH_\n6 NM-titler i perioden 1996\xe2\x80\x932003_NEWLINE_Kongepokalvinner i 1997 og 1999._NEWLINE_Deltok i EM i Finland i 2006._NEWLINE_Bronse i VM for veteraner i 2017._NEWLINE_Nordisk mester veteraner 2016 og 2018.\n_START_SECTION_\nHeidi Andersen\n_START_PARAGRAPH_\n6 NM-titler i perioden 1979\xe2\x80\x931984_NEWLINE_(ytterligere 5 NM-titler i perioden 1984\xe2\x80\x931988, men da for Oslo Judoklubb)_NEWLINE_Kongepokalvinner 1983_NEWLINE_Bronsemedalj\xc3\xb8r i VM 1982 i -66\xc2\xa0kg.\n_START_SECTION_\nEsther Myreb\xc3\xb8e\n_START_PARAGRAPH_\n6 NM-titler i perioden 2007\xe2\x80\x932010_NEWLINE_(ytterligere 10 NM-titler, men da for BK-Judo)_NEWLINE_Kongepokalvinner 2009 og 2010_NEWLINE_(ytterligere 5 kongepokaler i perioden 2001\xe2\x80\x932006, men da for BK-Judo)_NEWLINE_F\xc3\xb8rste norske vinner av et verdenscupstevne i judo (Baku 2006). 5.-plass student-VM. Deltaker 6 EM, 2 VM, Universiade.'